احسان الله احسان دې خوشی نه کړی شي، پېښور هايي کورټ
پېښور هايي کورټ حکم کړی چې د تحريک طالبان پاکستان ( ټي ټي پي) پخوانی وياند احسان الله احسان خوشی نه کړي، احسان الله احسان د روان کال اپرېل د میاشتې راهسې د پوځ په ولقه کې دی.
کراچۍ — د پخواني طالب د بخښنې يا سزا نه ورکولو په ضد پېښور هايي کورټ کې خواست کوونکي وکيل فضل خان ډيوه رېډیو سره خبرو کې وويل، چې نن په اورېدنه کې د پېښور هايي کورټ مشر قاضي يحيٰ افريدي او جسټس اعجاز انور باندې ګډ بنچ حکم ورکړو، چې " حکومت پاکستان دې هغه (احسان الله احسان) ازاد نه کړي او پلټنې دې روانې وي". فضل خان اېډوکېټ د پېښور ارمي پبلک سکول په ترهګر بريد کې د وژل شوي زدکوونکي صاحبزاده عمرخان پلار دی. هغه وويل اته مياشتې وړاندې يې د پېښور سترې محکمې ته د دې ويرې او اندېښنې له کبله خواست کړی ؤ چې هسې نه احسان الله احسان د سزا نه بچ شي. هغه زیاته کړه دوي دا خواست هم کړی ؤ چې په طالب ويانددې په پوځي عدالت کې مقدمه وچلول شي او سزا دې ورته ورکړی شي. خو نوموړی وايي د عدالت د وېنا باجود احسان په اړه مرکزي حکومت نه کولو چې د هغه سره څه روان دي، او د تېرې اورېدنې په شان نن د چهارشنبې په ورځ هم اټارني جنرال اېډوکېټ جنرال عدالت ته په يوه جمله ځواب کې وويل چې د هغه نه پلټنې روانې دي. فضل خان وايي عدالت نن دا حکم وکړو چې احسان الله احسان ازاد نه کړي، ځکه د دوي څه قدرې تسلې وشوه چې عدالت څه خو وکړه او اوس که هغه خوشی کولی شي يا بخښلی شي نو د عدالت د حکم سرغړونه به وي. خو نوموړی وايي زمونږ د لمړی سر نه دغه غوښتنه اوس هم په ځای ده چې د پېښور په ارمي پبلک سکول ترهګر بريد کې ککړ ټول خلک چې هغه هر څوک وي سزا دې ورته ورکړی شي. درې کاله وړاندې پېښور کې په ارمي پبلک سکول د کال ۲۰۱۴م د دسمبر په ۱۶م نېټه ترهګر برید کې د ۱۵۰ پورې کسان وژل شوي چې زياتره يې ماشومان وو. د پاکستاني طالبانو تحريک د دغه بريد زمه واري منلې وه.